Skumsjøen

Skumsjøen er en innsjø vest for Breiskallen sørvest i Gjøvik kommune. Vannet får tilsig fra Vedsetelva i nordvest samt noen mindre bekker, og har utløp i øst via Kongelstadelva og Eikstadtjernet til Hunnselva. Sjøen er regulert som magasin for kraftproduksjon, med laveste regulerte vannstand (LRV) 429 meter over havet, og høyeste regulerte vannstand (HRV) 432 moh. På grunn av dette er innsjøen karakterisert som en «sterkt modifisert vannforekomst» (SMVF), men den er også båndlagt til rekreasjonsformål i medhold av plan- og bygningsloven § 20-4.

Det er opparbeidet badeplass ved sørenden av sjøen. Ved utløpet på østsiden ligger Osbakken Kafé og Pensjonat, opprinnelig en damvokterbolig fra 1892..

Det er bra med fisk i Skumsjøen, vesentlig småvokst abbor. Vannet brukes jevnlig til fiskekonkurranser .

Det er tillatt å bruke båt med motor inntil 6 hk, og det er også tillatt med start og landing med fly på visse tider av døgnet i tiden 1. januar til 30. april.

 Referanser 
Gjøvik og Toten sportsfiskeklubb

Markadatabasen om Osbakken

Vassdragsforbundet, Tiltaksanalyse for vannområde Hunnselva 

 Eksterne lenker 
 Markadatabasen om Skumsjøen
 Naturbilder fra Skumsjøen

Kategori:Innsjøer i Gjøvik
Kategori:Isflyplasser
Kategori:Reservoarer i Innlandet
Kategori:Vorma-Lågenvassdraget
Kategori:Artikler som trenger bilde (Innlandet)